Nafarroako Parlamentuko Mahaiak, 2023ko irailaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Iñaki Iriarte López jaunak aurkezturiko galdera, biztanleria euskaldunari buruzko INEren eta VII. Inkesta Soziolinguistikoaren datuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 215. artikuluak agindutakoari jarraikiz, idatzizko erantzuna bidal dezan.

Iruñean, 2023ko irailaren 4an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Iñaki Iriarte López jaunak, Legebiltzarreko Erregelamenduan ezartzen denaren babesean, honako galdera hau aurkeztu du, Nafarroako Gobernuak idatziz erantzun diezaion:

INEk bere webgunean eskainitako datuen arabera (https://www.ine.es/jaxi/Tabla.htm?tpx=  
55502&L=0), nafar populazioaren % 32k, 204.872 pertsonak alegia, ongi egiten du euskaraz, eta % 30,9k, 197.732 per­tsonak, hala-hola. Kopuru horiek askoz altuagoak dira Nafarroako Gobernuak VII. Inkesta Soziolinguistikoan eskainitakoak baino. INEk eskainitako kopuruei inolako sinesgarritasunik ikusten al diezue? Harekiko harremanik egon al da, ulertzen saiatzearren zer balizko oker egin ahal izan den lagin-hautaketan, edo bestela, okerreko datuak VII. Inkesta Soziolinguistikoan eskainitakoak ote diren?

Iruñean, 2023ko abuztuaren 18an

Foru parlamentaria: Iñaki Iriarte López